בדפורד

בדפורד היא עיירת שוק במחוז בדפורדשייר באנגליה, הממלכה המאוחדת. נכון ל-2011, התגוררו בעיירה (כולל בבידנהאם ובקמפסטון ) 106,940 אנשים,<ref name=":0"></ref> מה שהפך אותה ליישוב השני הגדול ביותר בבדפורדשייר אחרי לוטון. ברובע של בדפורד האוכלוסייה הייתה 157,479.<ref name=":0" /> בדפורד היא גם עיירת המחוז ההיסטורית של בדפורדשייר.

בדפורד נוסדה במעברה על נהר אוז הגדול והיא נחשבת למה שהיה מקום קבורתו של אופה מלך מרסיה, שזכור בכך שבנה את סוללת אופה על הגבול הוולשי. טירת בדפורד נבנתה על ידי הנרי הראשון, למרות שהיא נהרסה ב-1224. בדפורד קיבלה את הצ'רטר המלכותי ב-1166 מהנרי השני ויוצגה בפרלמנט מאז 1265. היא ידועה באוכלוסייה גדולה של אנשים ממוצא איטלקי.<ref></ref>

== היסטוריה ==
האמונה הרווחת היא ששם העיירה הגיע מהשם של צ'יף סקסוני בשם בדה,<ref></ref> וממעברה (Ford) שחוצה את נהר האוז הגדול. בדפורד היוותה עיירת שוק עבור האזורים החקלאיים סביבה מתחילת ימי הביניים. המלך האנגלו-סקסוני אופה מלך מרסיה נקבר בעיירה ב-796.<ref></ref> ב-886, היא הפכה לעיירת גבול שהפרידה בין ממלכת וסקס והדיינלו.<ref></ref><ref></ref> זה היה מקום מושבה של הברונות של בדפורד. ב-919, אדוארד הזקן בנה את המצודה הראשונה הידועה של העיירה בצד הדרומי של נהר האוז הגדול ושם הוא פעל. המצודה נהרסה על ידי הדנים. ויליאם השני העניק את הברונות של בדפורד לפיין דה בושאן, שבנה מצודה חזקה חדשה.

מאז המאה ה-16, בדפורד וחלק גדול מבדפורדשייר הפכו לאחד מהמרכזים הגדולים ביותר לתעשיית תחרת סלילים באנגליה, ותחרת סלילים המשיכה להיות תעשייה חשובה בבדפורד עד לתחילת המאה ה-20. ב-1660, ג'ון בניאן נכלא בכלא בדפורד ל-12 שנה. שם הוא כתב את הספר מסעות ההלך.<ref></ref> חשיבותו של הצמר פחתה כאשר בישול בירה הפך לתעשייה גדולה בעיירה. במאה ה-19, בדפורד הפכה למרכז חשוב להנדסה. החלק הצפוני של העיירה נפגע קשות בשרפה הגדולה של בדפורד ב-1802.<ref></ref><ref></ref> 21 שנה לאחר מכן, השיטפון הגדול של בדפורד הציף את רוב העיירה כאשר נהר אוז עלה על גדותיו.<ref></ref>

== ממשל ==
בית העירייה הישן, בדפורד
בדפורד היא היישוב הגדול ביותר ברובע של בדפורד. את מועצת הרובע מוביל ראש העיירה שנבחר בבחירה ישירה ומחזיק בתואר "ראש עיריית בדפורד". ראש העיירה הנוכחי של בדפורד הוא דייב הודג'סון מהמפלגה הליברל-דמוקרטית.

האזור המיושב של בדפורד מחולק לעשרה רבעים.

בדפורד היא חלק ממחוז הבחירות בדפורד אשר מיוצג בבית הנבחרים הבריטי של הפרלמנט של הממלכה המאוחדת. חבר הפרלמנט הנוכחי של בדפורד הוא מוחמד יאסין, חבר מפלגת הלייבור.

== גאוגרפיה ==
בדפורד נמצאת במרחק של 74 ק"מ צפון-צפון-מערבית ללונדון, 105 ק"מ דרום-מזרחית לברמינגהאם, 40 ק"מ ממערב לקיימברידג' ו-31 ק"מ מזרח-דרום-מזרחית לנורת'האמפטון.
בדפורד
== דמוגרפיה ==
פירמידת האוכלוסין בשנת 2020
בבדפורד אחד מהריכוזים הגדולים ביותר של מהגרים איטלקים בממלכה המאוחדת. לפי מפקד האוכלוסין מ-2001, כמעט 30 אחוז מאוכלוסיית בדפורד היא איטלקית לפחות באופן חלקי. זו בעיקר תוצאה של גיוס עובדים ממצוג'ורנו בתחילת שנות ה-50 על ידי חברת הלבנים של לונדון.<ref></ref>

במפקד האוכלוסין מ-2011, התושבים היו 74.4 אחוז לבנים, 4 אחוז מעורבים, 15 אחוז אסייתיים/ בריטים אסייתיים, 5 אחוז שחורים/אפריקאים/קריבייאנים/שחורים בריטים ואחוז אחד "קבוצה אתנית אחרת". מבחינת זהות לאומית, רק קצת מעל ל-50 אחוז מזדהים כאנגלים בלבד, 24 אחוז מזדהים כבריטים בלבד ו-15 אחוז מזדהים כלא בריטים. מבחינה דתית, 56 אחוז הם נוצרים, כמעט שמונה אחוז הם מוסלמים, כמעט 3 אחוז הם סיקים ו-2 אחוז הם הינדים. לכמעט 30 אחוז לא הייתה דת או שהם סירבו להשיב.<ref></ref>

== נקודות ציון ==
כנסיית סנט פול
פארק בדפורד הוא הפארק העירוני הגדול ביותר בעיירה. הכנסייה הראשית של בדפורד היא כנסיית סנט פול. עוד כנסייה מקומית בולטת היא כנסיית סנט פיטר. בניין העירייה הישן מתוארך לשנת 1550 והבניין נבנה תחילה כדי לשמש כבית ספר.<ref></ref>אנדרטת המלחמה של בדפורד
נהר אוז הגדול עובר דרך מרכז העיירה ומצדדיו יש גנים הידועים כסוללה. בגנים האלה, ממול לרחוב רות'סיי, עומדת אנדרטת מלחמה לאנשים מהעיירה שמתו במלחמת העולם הראשונה.

גבעת טירת בדפורד היא שריד של הטירה של בדפורד מימי הביניים, והיא נמצאת קרוב למרכז העיירה.

== אתרים דתיים ==
בעיירה יש מספר גדול של כנסיות נוצריות, כולל סנט פול וסנט פיטר. יש עוד שלוש כנסיות של רשת ה-Newfrontiers וכנסייה פולנית, ערבית, פורטוגזית, ספרדית, רומאית-איטלקית, יוונית, רוסית, אנגליקנית ועוד כנסיות עצמאיות. יש ארבעה מסגדים בעיירה. יש גם מקדשים בודהיסטים והינדים בעיירה.

בבדפורד נמצאת אחת מהגורדוורות הסיקיות הגדולות ביותר בממלכה המאוחדת.

בעבר היה בית כנסת בעיר אבל הוא כבר לא קיים. קהילת בית הכנסת הרפורמי של בדפורדשייר,<ref></ref> שמבוססת בלוטון, נפגשת בבדפורד פעם בחודש למען הקהילה היהודית בעיירה. בית הכנסת האורתודוקסי הקרוב ביותר הוא ק"ק כנסת ישראל של לוטון, בית כנסת של חסידות חב"ד בלוטון.<ref></ref>

בבדפורד היה המטה הראשי של ה-Panacea Society שנוסדה ב-1919 והאמינה שלעיר יהיה תפקיד חשוב בביאה השנייה של ישו ושבדפורד הייתה המיקום המקורי של גן עדן.<ref></ref>

== ספורט ==
יש מורשת ארוכת שנים של ספורט בבדפורד עם מועדוני רוגבי וכדורגל ותיקים. לעיירה יש ארבע קבוצות רוגבי יוניון שנקראות בדפורד בלוז, בדפורד קווינס, בדפורד סוויפטס ובדפורד אתלטיק. מאז 2004, לבדפורד יש גם קבוצת רוגבי ליג בשם בדפורד טייגרס שמתחרה בליגה החובבנית השנייה.

בהתחשב בגודל הכללי של האזור העירוני, בדפורד היא אחת מהערים הגדולות ביותר באנגליה ללא קבוצת כדורגל מקצוענית. בדפורד טאון משחקת בליגה השמינית וריאל בדפורד משחקת בליגה ה-11.

חתירה תחרותית הוא גם ספורט מרכזי בעיירה. הרצה למרחקים ארוכים פולה רדקליף התאמנה במועדון בדפורד וקאונטי והיא סגנית הנשיא שלו. בדפורד והרובע של בדפורד אירחו קבוצות לאומיות שהתכוננו לאולימפיאדה ולאולימפיאדת הנכים בלונדון ב-2012. חוץ מוויימות' (שאירחה כמה אירועי שיט תחרותי), בדפורד אירחה יותר קבוצות אולימפיות מכל עיירה אחרת בממלכה המאוחדת באולימפיאדות של 2012.<ref></ref>

==קישורים חיצוניים==

* 

== הערות שוליים ==

קטגוריה:אנגליה: ערים
קטגוריה:בדפורדשייר